Kunstig søtningsstoff

**Kunstig søtningsstoff**, **søtstoff** eller **søtningsmiddel** er stoffer med søtsmak som brukes som sukkererstatning for å gjøre mat eller drikker søte. Det finnes to kategorier av  kunstige søtningsstoffer: de energifrie/energifattige og energiholdige.

## Energiholdige søtningsstoffer
Energiholdige søtningsstoffer er like energiholdige som sukker og gir omtrent samme stigning i blodsukkeret. Denne gruppen søtningsstoffer omfatter:
*Sorbitol
*Mannitol
*Xylitol
*Laktitol
*Maltitol (sukkeralkoholer)
*Hydrogenert glykosesirup.

## Energifattige søtningsstoffer

Hovedgruppen energifattige søtningsstoffer kalles også «intense søtstoffer». Gruppen omfatter
* Syklamat
* Acesulfam K
* Aspartam
* Sakkarin
* Sukralose
Disse har en kraftig søtningseffekt og gir nærmest ingen energi til kroppen og dermed heller ingen økning i blodsukkeret. Disse er derfor gunstige for folk med diabetes.

### Stoffenes søtningseffekt
I forhold til sukrose har de intense søtstoffene følgende søtningseffekt:
* Syklamat: 25–30 ganger 
* Acesulfam K: 130–200 ganger
* Aspartam: 200 ganger
* Sakkarin: 300 ganger
* Sukralose: 500–600 ganger

## Helseeffekter

Energifattige søtningsstoffer er mer tannvennlige enn naturlige søtningsstoffer. Forøvrig er det stor faglig uenighet om kunstige søtningsstoffer og deres effekter. 
Det diskuteres hvorvidt disse søtningsstoffene er helseskadelige. I tester der dyr har inntatt svært høye doser, har man registrert visse organforandringer og økt forekomst av kreftsvulster. Dette betyr ikke nødvendigvis at det samme også gjelder mennesker, men det er allikevel satt opp en ADI-verdi for disse stoffene. ADI står for *akseptabelt daglig inntak*.

Norske ADI-grenser er satt av Mattilsynet (i praksis er verdien satt av EUs Scientific Committee on Food (SCF)).

ADI-verdien oppgis i milligram per kilo kroppsvekt per dag:

* Syklamat ≤7&nbsp;mg/kg/dag
* Acesulfam K ≤9&nbsp;mg/kg/dag
* Aspartam ≤40&nbsp;mg/kg/dag
* Sakkarin ≤5&nbsp;mg/kg/dag

Om inntaket av ADI overstiges en gang i blant har ikke dette noen negativ effekt, det er inntak høyere enn ADI verdi over lengre tid som kan være helsefarlig.

### ADI i praksis
Siden det er vanskelig å forhold seg til ADI-verdiene i praksis, er det nyttig å omregne verdiene for forskjellige tilsetningsstoffer og næringsmidler i forhold til en kroppsvekt på 20&nbsp;kg (barn). En voksen som veier 80&nbsp;kg, vil kunne konsumere 4 ganger mer uten å overstige ADI-verdiene. Vær oppmerksom på at enkelte næringsmidler er søtet med kombinasjoner, f.eks er kombinasjonen cyclamat/sakkarin mye brukt. I slike tilfeller gjelder selvsagt laveste verdi.

#### Cyclamat
Når et næringsmiddel er søtet med cyclamat kan en person med kroppsvekt 20&nbsp;kg spise/drikke følgende (per dag) uten å overstige ADI-verdien:

* 6,5 dl saft eller
bordsøtningsmidler(Natreen/Suketter)
* 4 tabletter eller
* 3,5 ts strø eller
* 1/4 kork flytende

#### Acesulfam K
Når et næringsmiddel er søtet med acesulfam K kan en person med kroppsvekt 20&nbsp;kg spise/drikke følgende (per dag) uten å overstige ADI-verdien:

* 1,6 l brus eller
* 1,4 l saft eller
* 1,2&nbsp;kg syltetøy eller
* 3,6&nbsp;kg drops

#### Aspartam
Når et næringsmiddel er søtet med aspartam kan en person med kroppsvekt 20&nbsp;kg spise/drikke følgende (per dag) uten å overstige ADI-verdien:

* 1,9 l brus eller
* 2,9 l saft eller
* 2&nbsp;kg syltetøy eller
* 0,7&nbsp;kg drops eller
bordsøtningsmiddel (Canderel)
* 53 tabletter

#### Sakkarin
Når et næringsmiddel er søtet med sakkarin kan en person med kroppsvekt 20&nbsp;kg spise/drikke følgende (per dag) uten å overstige ADI-verdien:

* 3 l saft eller
* 6,7&nbsp;kg drops eller
bordsøtningsmiddel (Natreen/Suketter)
* 40 tabletter eller
* 29 ts strø eller
* 2,5 kork flytende

## Se også
* Fribol
* Sukker
* E-nummer, avsnitt søtningsstoffer